ప్యూమా ఏజీ
అధికారికంగా ప్యూమా (PUMA) అనే బ్రాండ్ పేరుతో వ్యాపార కార్యకలాపాలు నిర్వహిస్తున్న ప్యూమా ఏజీ రుడాల్ఫ్ డాస్లెర్ స్పోర్ట్ (Puma AG Rudolf Dassler Sport) జర్మనీకి చెందిన ఒక ప్రధాన బహుళజాతి సంస్థ, ఇది ఉన్నత శ్రేణి అథ్లెటిక్ షూలు, జీవన సరళి పాదరక్షలు మరియు ఇతర క్రీడా సామాగ్రి (దుస్తులు, బూట్లు, ఇతరాలు)ని ఉత్పత్తి చేస్తుంది. 1924లో "గెబ్రూడెర్ డాస్లెర్ షూఫ్యాబ్రిక్" అనే పేరుతో అడాల్ఫ్ మరియు రుడాల్ఫ్ డాస్లెర్ ఈ సంస్థను స్థాపించారు, ఈ ఇద్దరు సోదరుల మధ్య సంబంధాలు దెబ్బతినడంతో 1948లో సంస్థ చీలిపోయింది, దీని ఫలితంగా "అడిడాస్ (Adidas)" మరియు "ప్యూమా" అనే రెండు సంస్థలు ఏర్పడ్డాయి. ప్యూమా ప్రస్తుతం జర్మనీలోని హెర్జోజెనౌరాచ్ కేంద్రంగా కార్యకలాపాలు సాగిస్తుంది.
కార్బ్యురేటర్‌
కార్బ్యురేటర్‌ను 1885లో కార్ల్‌బెంజ్‌ ఆవిష్కరించాడు. (బెంజ్‌ అండ్‌కో వ్యవస్థాపకుడు, తరువాత (1927) లో దీన్ని గోట్‌లిబ్‌ డైమర్‌ యొక్క డైమ్లర్‌ మోటారెన్‌ ఏజీలో విలీనం చేసాడు. ఈ రెండు కలిసి డైమర్‌ బెంజ్‌ ఏజీ గా ఏర్పడ్డాయి. ప్రఖ్యాత మెర్సిడెస్‌-బెంజ్‌ ద్వారా ఇది చిరపరిచితమైనదే). 1886లో దీనికి పేటెంట్‌ పొందాడు. హంగేరీకి చెందిన జోనస్‌ స్లోంకా మరియు డోనట్‌ బెంకీలు 1893లో మరింత అభివృద్ధి పరిచారు. ఇంగ్లాండ్‌లోని బర్మింగ్‌హామ్‌కు చెందిన ఫెడ్రిక్‌ విలియమ్‌ లాంకెస్టర్ ‌కార్లలో విక్‌ కార్బ్యురేటర్లను అమర్చడం పై ప్రయోగాలు నిర్వహించాడు. 1896లో ఫెడ్రిక్‌ మరియు ఆయన సోదరుడు ఇద్దరూ కలిసి గ్యాసోలిన్‌ ఆధారంగా నడిచే సింగిల్‌ సిలెండర్‌ ఇంటర్నల్‌ కంబర్షన్‌ ఇంజిన్‌తో పాటు చైన్‌డ్రైవ్‌ కలిగిన కారును ఇంగ్లాండ్‌లో రూపొందించారు. దాని యొక్క సామర్థ్యం, పనితీరుపై వారు సంతృప్తి చెందలేదు. దీంతో ఆ తరువాత సంవత్సరం ఒకదానికొకటి ఎదురుగా ఉండే రెండు సిలెండర్లతో పాటు తమ కొత్త విక్‌ కార్బ్యురేటర్‌ డిజైన్‌ను ఉపయోగించారు. 1900వ సంవత్సరంలో ఇది విజయవంతంగా తన టూర్‌ను పూర్తి చేసుకుంది. ఈ విధంగా కార్బ్యురేటర్లను అనుసంధానించడం అనేది ఆటోమొబైల్‌ ఇంజినీరింగ్‌ పురోగతికి ఒక కీలకమైన మెట్టుగా చెప్పవచ్చు.